Hlieny v hrdle
Zdravím. Bol som asi 9 dní chorý nie som si istý či to bolo prechaldnutie alebo chrípka, ale prešli skoro 3 týždne a stále mám strašné hlieny v hrdle, pokašliavam zriedkavo a mám zapchatý nos. Myslíte že to mám konzultovať s mojím dr.? Vopred ďakujem.
Dobrý deň,
ďakujeme za Vašu otázku.
Zápalové ochorenia horných dýchacích ciest môžu byť vírusového, bakteriálneho alebo kvasinkového pôvodu. Pri akútnom štádiu je liečba symptomatická. Pokiaľ prítomnosť hlienov pretváva 3 týždne bez zlepšenia zdravotného stavu, je potrebné lekárske vyšetrenie, aby sa určila príčina kašľa a v prípade potreby nastavila vhodná liečba.
Prajem skoré uzdravenie.
S pozdravom
PharmDr. Veronika Kiabová